Kryptonita

An Kryptonita sarong piksyunal na materyal na sa pangenot minalataw sa mga estoryang Superman na ipinublikar kan DC Comics. Sa pinakasikat na porma kaiyan, iyan berde, kristal na materyal na hale sa harong ni Superman na Krypton na nagpapaluwas nin napapalaen, mararang radiasyon na pwedeng magpaluya asin gumadan pa ngani sa mga Kryptoniano. An radiasyon nin Kryptonita pwedeng magluwas sa paagi kan ano man na elemento apwera sa tingga. Sa siring, si Superman igwa nin espesyal na gubing na gibo sa tingga nganing protehiran an saiyang sadiri sa radyasyon. Igwa pa man nin ibang variety na kryptonita, arog kan pula asin bulawan na kryptonita, na igwa nin naiiba pero sa pangkagabsan negatibo pa man giraray an epekto. Huli sa popularidad kan Superman, an kryptonite nagin nang sarong taramon para sa sarong pambihirang mapang-aaping kaluyahan, kasingkahulogan kan "Achilles' heel". Sinda Batman, Lex Luthor, Metallo, asin Titano iyo an apat na bantog na karakter na parateng ipinepresentar na naggagamit nin kryptonita - an enot na nagdara kan bagay na iyan bilang ultimong paagi tanganing papondohon an saiyang kaalyadong si Superman kun siya kontrolado o dai man nakikompromiso, na an sunod na duwa ginagamit an mineral tanganing olangon si Superman o ilinalaog iyan sa mga armas, asin an ikaapat na paagi tanganing makaprodusir nin sinag nin radiasyon nin kryptonita hale sa saiyang mga mata pakatapos na liwaton kan sobrang exposure sa kryptonita asin uranium.

Toltolan